เรื่องร้องเรียน: สวัสดีครับ ผมขออนุญาตเรียกคุณเอกราชว่าพี่นะครับ เข้าเรื่องเลยนะครับ พอดีว่าพ่อและแม่ผมเป็นบุคลากรของวิทยาลัยเทคนิคดอนเมือง ซึ่งได้สวัสดิการคือบ้านพักที่อยู่ภายในรั้ววิทยาลัย ผมกับครอบครัวอยู่บ้านพักนี้มาเกือบจะ20ปีเเล้วครับ คือว่าตำแหน่งของบ้านพักที่อาศัยอยู่ตอนนี้ จะอยู่ริมกำแพงที่ติดกับตลาดโอโซน ปัญหาที่ได้รับมาเป็นเวลานานคือ เสียงจากร้านเหล้าดังมาก ไม่เคยได้นอนหลับสนิทเลย เเล้วก็มีอีกหลายหลังหลายครอบครัวที่ประสบกับปัญหานี้มานานมาก ผมก็ไม่รู้จะทำยังไง ไหนๆผมเองก็เลือกพี่มากับมือตัวเอง อยากจะขอร้องให้ช่วยเรื่องนี้หน่อยได้ไหมครับ คนที่อาศัยอยู่ที่นี่ก็ต้องพักผ่อนตื่นเช้าทำงานกันทั้งหมด ไม่เคยได้นอนกันอิ่มเลย
การดำเนินการของเจ้าหน้าที่: ฝ่ายสิ่งแวดล้อมฯ ได้ตรวจสอบเมื่อวันที่ 6 มิถุนายน 2566 บริเวณตลาดโอโซนวัน แขวงดอนเมือง เขตดอนเมือง กรุงเทพมหานคร พบผู้ประกอบการจัดตั้งสถานที่จำหน่ายอาหาร เปิดเพลงบรรเลงระหว่างการให้บริการจำนวน 3 ร้าน ได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535  ให้หามาตรป้องกันเสียงดัง และพบผู้ประกอบการร้านอาหารที่จัดให้มีการแสดงดนตรีหรือการแสดงอื่นๆในทำนองเดียว ได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้ระงับการประกอบกิจการจนกว่าจะได้รับอนุญาตแล้ว
ความเห็นของผู้แจ้ง: ขอบคุณมากๆครับสำหรับการจัดการปัญหาที่เด็ดขาด
พื้นที่: แขวงดอนเมือง เขตดอนเมือง กรุงเทพมหานคร